21 Abo pa kufwena pabwipi na Yelusalema, bafika ku Betefaji pa Lūlu lwa Impafu, penepo Yesu watuma bana ba bwanga babidi,+2 webanena’mba: “Endai mu kibundi kyomumwene’kya, ponkapo musa kutana mpunda mukute ne kyana kya mpunda pamo nandi. Mwibakutululei mundetele’bo.3 Shi muntu kaemunena, mufwaninwe kunena’mba, ‘I Mfumwetu wibasaka.’ Penepo nandi usa kwibatuma ponka na ponka.”4 Kino na bubine kyalongekele amba kifikidije kyokya kyānenenwe kupityila kudi mupolofeto, wānenene amba:5 “Lombolai mwanā Ziona mwana-mukaji amba: ‘Tala! Mulopwe obe yao wiya kodi,+ wa ngikadila italala+ kadi ukandile pa mpunda, i amo, pa kyana kya mpunda, lutundu lwa nyema uselanga biselwa.’”+6 Penepa bana ba bwanga baenda, balonga monka mwebalombwedile Yesu.+7 Basela mpunda ne kyandi kyana, baadija’po bivwalwa byabo bya pangala, nandi washikata’po.+8 Bantu bavule mu kibumbo baala bivwalwa byabo bya pangala mwishinda,+ bakwabo nabo badi baketa bimuna ku mityi bebyala mwishinda.9 Kadi bibumbo byadi bimutangidile kumeso ne boba badi bamulonda badi bela’nka kwela mabila’mba: “Pandija’po, tubalombe, Mwanā Davida!+ Mweselwe dyese i yewa wiya mu dijina dya Yehova!*+ Mupandije’po, tubalombe, momwa mūlu mulampe!”+10 Ebiya aye pa kutwela mu Yelusalema, kibundi kyonso kyajina, kebanena’mba: “Le uno nandi i ani?”11 Bibumbo byadi binena’nka kunena’mba: “Uno i mupolofeto Yesu,+ wa ku Nazala wa Ngadilea!”12 Yesu watwela mu tempelo kapanga boba bonso badi bapoteja ne kupota bintu mu tempelo kadi wakuvumika mameza a badi bashintula lupeto ne bibasa bya boba badi bapoteja bankunda.+13 Kaebanena’mba: “Kilembelwe amba, ‘Njibo yami iketwa bu njibo ya milombelo,’+ ino banwe mubeyalamuna ke mutá wa batubwalāla.”+14 Kadi, bampofu ne babilema baiya kwadi mu tempelo, nandi webabelula.15 Babitobo bakulu ne basonekeji pa kumona bintu bya kwanwa byaalongele ne bana bana-balume badi bela mabila mu tempelo amba, “Pandija’po, tubalombe, Mwanā Davida!”+ bafītwa mutyima+16 kebamunena’mba: “Le wivwene binena bano’ba?” Yesu webalondolola’mba: “En-en. Lelo kashā kemwatangile kino amba, ‘Na bitamba mu kyakanwa kya bana batyetye ne bana ba lukeke, ubatambija mitendelo’?”+17 Penepo webashiya, waenda panja pa kibundi ku Betani, walāla konka.+18 Paadi kajokela ku kibundi lubanga bwē, waivwana nzala.+19 Wamona kikuyu dya kwishinda waenda’ko, ino katene’kopo kantu kwadi’nka mani,+ penepo wekinena’mba: “Kukapepo monka bipa nansha dimo.”+ Ponka na ponka kikuyu’kya kyauma tē.20 Bana ba bwanga pa kumona kino, batulumuka, kebanena’mba: “Le kino kikuyu kibaume’tu ponka na ponka namani?”+21 Pa kutentulula, Yesu webanena’mba: “I bine nemulombola’mba, shi mudi na lwitabijo ne kutatana mpika, kemukalongapo enka kino kyonalonga ku kikuyu kete, ino nansha shi mwanena luno lūlu amba, ‘Tekuka wiele mu dijiba,’ nakyo kikalongeka.+22 Kadi byonso byomulomba mu milombelo, koku mwikele na lwitabijo, mukebitambula.”+23 Ebiya pa kupwa kutwela mu tempelo, babitobo bakulu ne bakulumpe ba bantu baiya kwadi paadi ufundija kebamwipangula’mba: “Le uloñanga bino bintu na lupusa’ka? Ne i ani mwine wakupele luno lupusa?”+24 Yesu webalondolola’mba: “Ami nami nsa kwimwipangula kintu kimo. Shi munombole’kyo, nabya nami nkemulombola lupusa lononga nalo bino bintu:25 Le lubatyijo lwa Yoano lwatambile kwepi? Lelo i mūlu’ni, i ku bantu?”* Ino bashilula kulanga abo bene amba: “Shi tunene amba, ‘I mūlu,’ usa kwitunena’mba, ‘Penepo mwanda waka kemwamwitabijepo?’+26 Ino shi tunene amba, ‘I ku bantu,’ tudi na kibumbo kya kutyina, mwanda bonso bamwene Yoano bu mupolofeto.”27 Penepo balondolola Yesu amba: “Ketuyukilepo.” Aye nandi webanena’mba: “Nami nkisapo kwimulombola i na lupusa’ka lononga nalo bino bintu.28 “Le mulanga namani? Muntu umo wadi na bana babidi. Waenda kudi mubajinji wamunena’mba, ‘A mwana, enda ukengile dyalelo mu budimi bwa mañanza.’29 Nandi wamulondolola’mba, ‘Nkisapo kwenda,’ ino kupwa, wealakanya waenda’ko.30 Wafwena wa bubidi, wamunena’nka nabya. Nandi wamulondolola’mba, ‘Biyampe Mfumwami, nsa kwenda,’ ino kaendele’kopo.31 Le pa bano babidi’ba, i ani walongele kiswa-mutyima kya shandi?” Banena’mba: “I mubajinji.” Yesu webanena’mba: “I bine nemulombola’mba basonkeji ba musonko ne bandumba abemubadikidila mu Bulopwe bwa Leza.32 Mwanda Yoano waile komudi mu dishinda dya boloke, ino banwe kemwamwitabijepo. Inoko, basonkeji ba musonko ne bandumba bamwitabije,+ banwe’ko, nansha byomwamwene kino, ino kemwealakenyepo amba mumwitabije.33 “Tejai kyelekejo kikwabo: Kwadi muntu umo, mwinē ntanda, wadimine budimi bwa mañanza+ ne kwibujokoloja mu lupango kadi wakola’mo kyengelo kya vinyu ne kushimika’mo kiteba;+ penepo washila’bo babidimye kupwa waenda ku ntanda ingi.+34 Kitatyi kya bipa pa kufika, watuma bapika bandi kudi babidimye amba bakakongakanye bipa byandi.35 Inoko, babidimye bakwata bapika bandi’ba, umo bamukupila, mukwabo bamwipaya, ungi nandi bamwasa mabwe.+36 Kadi watuma’ko bapika bakwabo, bavule kutabuka ne babajinji bene, ino bebalonga enka nabya.+37 Ku mfulo webatumina wandi mwana, kanena’mba, ‘Basa kulēmeka wami mwana.’38 Babidimye pa kumona mwana, kebanena abo bene na bene amba, ‘Uno’u ye mpyana.+ Iyai, tumwipayei tuyate ne bupyani bwandi bwine!’39 Penepo bamukwata, bamwela panja pa budimi bwa mañanza bamwipaya.+40 Shi ke pano, mwinē budimi bwa mañanza pa kwiya, le usa kulonga bano babidimye bika?”41 Nabo bamunena’mba: “Byobadi babi, usa kwibonakanya bya malwa* ne kushila budimi bwa mañanza’bwa babidimye bakwabo, bene bakamupa bipa pa kitatyi kyabyo.”42 Yesu webanena’mba: “Lelo kashā kemwatangile mu Bisonekwa’mba, ‘Dibwe dyapelelwe na bōbaki, e dyo dyaalamuka ke dibwe dinedine dya difinko.*+ Kino kitamba kudi Yehova,* kadi i kya kutendelwa mu meso etu’?+43 O mwanda nemunena’mba, Bulopwe bwa Leza bukemuyatwa ne kupebwa ku muzo upa bipa byabo.44 Kadi, muntu uponena pa dino dibwe uketyumuna.+ Ne kadi yewa odiponena nandi, dikamuvingakanya.”+45 Penepo, babitobo bakulu ne Bafadiseo pa kwivwana bino byelekejo, bayuka’mba nanshi i abo bobanena.+46 Nansha byobadi bakimba kumukwata,* batyinine bibumbo mwanda byadi bimumwene bu mupolofeto.+
bem_Latn